25/07/2024

**ΑΝΑΚΟΙΝΩΣΗ ΔΕΔΔΗΕ**

**ΑΝΑΡΤΗΣΗ ΟΡΙΣΤΙΚΟΥ ΠΙΝΑΚΑ ΔΙΚΑΙΟΥΧΩΝ ΕΙΔΙΚΟΥ ΤΕΛΟΥΣ ΑΠΕ 1% ΕΤΩΝ 2021 – 2022**

Σύμφωνα με το άρθρο 2 της ΚΥΑ ΥΠΕΝ/ΔΑΠΕΕΚ/48653/1597/29.05.2019 (ΦΕΚ 2172/Β/07.06.2019), οι παροχές Οικιακής Χρήσης των Τοπικών Κοινοτήτων όπου λειτουργούν Σταθμοί ΑΠΕ και Υβριδικοί Σταθμοί, οι οποίες είχαν ενεργή σύνδεση στις 31/12/2023, ημέρα δημοσίευσης του Οριστικού Πίνακα με τον επιμερισμό των ποσών από σταθμούς ΑΠΕ σε μία ή περισσότερες Δημοτικές ή Τοπικές Κοινότητες, για τα έτη 2021-2022, ορίζονται ως δικαιούχοι επιστροφής του Ειδικού Τέλους ΑΠΕ 1% ετών 2021-2022.

Κατόπιν ολοκλήρωσης της προβλεπόμενης διαδικασίας σχετικά με την παραλαβή και επεξεργασία των βεβαιώσεων των οικείων ΟΤΑΑ΄ βαθμού για δικαιούχους που δε συμπεριλαμβάνονταν στον προσωρινό πίνακα, ο ΔΕΔΔΗΕ Α.Ε., κατόπιν επικαιροποίησής του, κατά τα προβλεπόμενα στο άρθρο 4 παρ. 8 της παραπάνω Υπουργικής Απόφασης, έχει αναρτήσει τον Οριστικό Πίνακα Δικαιούχων Ειδικού Τέλους ΑΠΕ 1% ετών 2021-2022 με τους Αριθμούς Παροχής των δικαιούχων οικιακών καταναλωτών ανά Κοινότητα και Ο.Τ.Α. Α΄ βαθμού, οι οποίοι πληρούν τα κριτήρια του άρθρου 2.

Επισημαίνουμε ότι κατά την τελική ανάρτηση των δικαιούχων, εξαιρέθηκαν οι περιπτώσεις των παροχών για τις οποίες το προκύπτον ποσό είναι μικρότερο του ενός λεπτού (< 0,01 €). Στις περιπτώσεις αυτές και σύμφωνα με το άρθρο 4 παρ.8 της Υπουργικής Απόφασης, τα ποσά δεν αποδίδονται, αλλά παραμένουν για να αποδοθούν σε επόμενο επιμερισμό.

Για να εισέλθετε στην εφαρμογή αναζήτησης δικαιούχων Αριθμών Παροχής ακολουθήστε τη διεύθυνση:

<https://apps.deddie.gr/OnePerCentReturnsRES/pages/index.html>

Σημείωση: Προκειμένου να ενημερωθείτε για μεμονωμένο Αριθμό Παροχής, παρακαλούμε εισάγετε τα 8 ψηφία όπως σημειώνονται παρακάτω:



Σχετικό νομοθετικό πλαίσιο:

• ΚΥΑ Αρ. ΥΠΕΝ/ΔΑΠΕΕΚ/48653/1597 (ΦΕΚ Β' 2172/07.06.2019)

• ΚΥΑ Αρ. ΥΠΕΝ/ΔΑΠΕΕΚ/137804/3493 (ΦΕΚ Β' 7569 31.12.2023)